 РЕПУБЛИКА БЪЛГАРИЯ

#  Министерство на земеделието, храните и горите

#  Областна дирекция “Земеделие” ШУМЕН

# З А П О В Е Д

**№ РД -13-65**

**ШУМЕН, 20.12.2018 год.**

 На основание чл.47ж, ал.1 от Правилника за прилагане на Закона за собствеността и ползването на земеделските земи / ППЗСПЗЗ / във връзка със Заповед № РД 46 – 177 от 26.03.2018 г. на министъра на земеделието, храните и горите, обн. ДВ бр. 35 от 24.04.2018 г. и съгласно правомощия дадени ми по Заповед № РД 46-285/15.06.2018 год. на министъра на земеделието, храните и горите

**Н А Р Е Ж Д А М :**

**1.** Откривам процедура за провеждане на търг /**втора тръжна сесия**/ с тайно наддаване за отдаване под наем или аренда на свободните земеделски земи от държавния поземлен фонд / ДПФ / в област Шумен за стопанската 2018 / 2019 г. за:

 **1.1. Отглеждане на едногодишни полски култури за срок на предоставяне от 1 год. :**

**- община В. Преслав – 6 землища, 66,539 дка;**

**- община Венец – 4 землища, 181,571 дка;**

**- община Върбица – 8 землища, 1 080,850 дка;**

**- община Каолиново – 9 землища, 1615,457 дка;**

**- община Каспичан – 5 землища, 57, 227 дка;**

**- община Н. Козлево – 1 землище, 28,453 дка;**

 **- община Н. Пазар – 3 землища, 155,341 дка;**

 **- община Смядово – 9 землища, 7 782,455 дка;**

**- община Хитрино – 3 землища, 77,199 дка;**

**- община Шумен – 7 землища, 310,683 дка.**

* 1. **Отглеждане на едногодишни полски култури за срок на предоставяне от 1 год., чл. 105, ал. 1 от ППЗСПЗЗ :**

 **- община Н. Козлево – 1 землище, 0,901 дка;**

**- община Смядово – 2 землища, 1,153 дка;**

 **1.3. Отглеждане на съществуващи трайни насаждения за срок на предоставяне съгласно прил. към чл. 5 от НБЦТН :**

 **- община Върбица – 2 землища, 22,628 дка;**

**- община Каспичан – 1 землище, 22,826 дка;**

**- община Хитрино – 1 землище, 1,526 дка;**

**- община Смядово – 1 землище, 11,255 дка.**

**2. Обект на търга** са земите от ДПФ, подробно описани по общини, землища, имоти, начин на ползване и срок на предоставяне в списък, който е неразделна част към настоящата заповед.

**3. Условия за участие.** В търга могат да участват физически лица, еднолични търговци и юридически лица, регистрирани по Търговския закон, които отговарят на условията, посочени в чл. 47в, ал.1, ал. 2 и ал. 3, чл. 47г, чл.47д, чл. 47е, чл. 47ж, чл. 47з, ал.1, ал. 2 и ал.3, чл. 47и, ал.1, ал.2, ал.3 и ал.4, чл. 47к, ал.1, ал.2, ал.3, ал.4 и ал.5, чл.47л от ППЗСПЗЗ, за всички или за отделни поземлени имоти в землищата, описани в списъка по т.2.

 Право на участие в търга имат физически лица, кооперации, еднолични търговци и юридически лица, които сами или чрез свързани лица по смисъла на Търговския закон и свързани предприятия по смисъла на Закона за малките и средните предприятия, извършващи стопанска дейност, обработват не повече от 10 000 дка земеделска земя, независимо от формата на стопанисване или вида собственост.

**3.1** Други условия. Спазване изискванията на чл. 47м, ал. 1, ал. 2, ал. 3, ал. 4 и ал. 5, чл. 47н, 47о от ППЗСПЗЗ.

**4. Началната тръжна цена и размерът на депозита за участие в търга** са определени със Заповед № РД 46-177 от 26.03.2018 г. на министъра на земеделието, храните и горите и ППЗСПЗЗ. Размерът на депозита за участие в търга е както следва:

**4.1.** за отглеждане на едногодишни полски култури – 20% от началната тръжна цена, умножена по площта на имота.

**4.2.** за създаване и отглеждане на трайни насаждения – 10,00 лв./дка.

**4.3.** заотглеждане на съществуващи трайни насаждения – 10,00 лв./дка.

**5. Условия за плащане на цената.**

**5.1.** Депозитите се внасят по набирателната банкова сметка на ОД „Земеделие” Шумен: IBAN **BG48 UNCR 7000 3319 7103 28** при УниКредит Булбанк.

**5.2.** Арендните вноски се извършват в български лева, по банкова сметка на ОД „Земеделие” Шумен: IBAN **BG14UNCR96603188177319,** BIC **UNCRBGSF** при търговска банка УниКредит Булбанк – филиал Шумен, в срокове и при условия съгласно ППЗСПЗЗ.

 **6. Място и срок за получаване на документите за участие в търга.**

Документите за участие в търга се получават в ОД “Земеделие” Шумен, бул. “Славянски” №17, стая 102, всеки работен ден от 9 часа до 17,30 часа.

 **7. Място и срок за подаване на документите за участие в търга.**

Документите за участие в търга се подават в ОД “Земеделие” Шумен, бул. “Славянски” №17, стая 106, всеки работен ден от 9 часа до 17,30 часа, в срок от **22.12.2018 год. до 15.01.2019 год./вкл./**.

**8. Информация за земите – обект на търга,** са изложени в ОД “Земеделие” Шумен и Общинските служби по земеделие – за земите, обект на търга за територията на съответната община.

**9. Търгът ще се проведе** в ОД „Земеделие” Шумен, бул. „Славянски” № 17, стая 104 **на 22.01.2019 год. от 9.30 часа за обл. Шумен,**

**със задължително присъствие на кандидатите или упълномощени от тях лица.**

**10.** В случаите по чл. 47л от ППЗСПЗЗ стъпката за наддаване е в размер на един лев от предложената от участниците цена.

**ДИМИТЪР ВЪРБАНОВ**

 *Директор на Областна дирекция*

*“Земеделие” Шумен*

 Съгласувал:

 Анета Пенчева, гл. директор на ГД „Аграрно развитие“

 Изготвил:

 Марина Жечева, гл. експерт в ГД „АР“

 20.12.2018 год.